Algav saade on valminud tänu J.Meyeri teenistuspartnerite toele.
TÄNUAASTA
Kirjutasin mõni aasta tagasi laulu "10 000 põhjust",
mis räägib tohutust hulgast põhjustest, miks ülistada ja tänada Jumalat.
Tänulikkus Tema varustuse eest.
Tänulikkus selle eest, et võid ärgata, elada ja hingata.
Tänulikkus oma suhete ja pere eest.
Tänulikkus oma koguduse eest.
Tänulikkus eesmärkide eest, mille Jumal su ellu toob.
Need on kõik asjad, mis võivad meist mööda minna,
kui me neid tähele ei pane.
Seetõttu ongi laulu nimi "10 000 põhjust",
mida meil on eeldavasti iga päev,
et tänada ja ülistada Jumalat.
Oleks imeline, kui me kogudusena kasvaks oma tänutundes veelgi.
Laula mu hing kui ei eales varem
Ma ülistan Su püha nime
TÄNUAASTA
IGAPÄEVAELU RÕÕMUD
Isegi, kui leiad end keset surmavarju orgu,
ei pea sa kartma, sest Jumal on sinuga.
Jah, soovitud tulemuste saamiseks võib minna veel aega,
kuid see pole mitte mõeldavgi, et Jumal ei kannaks sind läbi,
päästes sind just õigel ajal, kui sa vaid ei anna alla.
IGAPÄEVAELU RÕÕMUD
Selleks, et olla juhitud õiguseradadel ja kasvada,
tuleb teha midagi uut ja omada valmidust muutuda.
Mis lammastesse puutub,
siis nad püsiks igavesti vaid ühel karjamaal,
kui karjane neid sealt edasi ei juhiks.
Nad tallaks selle karjamaa ära,
nad hävitaks selle karjamaa
ja saaks ise nakatatud parasiitide poolt.
Selleks, et nad terved püsiks, peab neid pidevalt edasi ajama.
5 Moosese 1:6
"Issand, meie Jumal, rääkis meiega:
Küllalt kaua olete viibinud selle mäe juures."
Osad teist on trallitanud ümber ühe ja sama nõmeda probleemi.
Sul on viimased 20 aastat olnud üks ja sama halb suhtumine.
Oled viimased 5 aastat olnud vihane ühe konkreetse inimese peale.
Sul on alates 20-ndast eluaastast olnud sama ora tagumikus,
kuid nüüd on aeg edasi liikuda!
Jah, sa oled läbi Kristuse mõistetud õigeks Jumala ees,
kuid nüüd on aeg särada pisut eredamalt,
sest õigete valgus särab üha eredamalt ja eredamalt.
Jah, Jeesus on maailma valgus,
kuid inimesed ei saa kunagi nägema Jeesust,
kui nad ei näe Teda läbi Tema rahva.
Ükskõik, millisesse naabruskonda, tööpaika, kooli või kogudusse
Jumal sind ka pannud poleks -
sa oled sinna strateegiliselt ja kindla eesmärgiga pandud.
Ja see eesmärk on särada!
"Oo, ma ei tea, mida Jumal tahab, et ma teeksin.
Ma ei tea, mis mu kutsumine on?"
Sära!
Mine tööle ja naerata
ja kui inimesed küsivad, miks sa pidevalt nii rõõmus oled,
siis ütle, et tänu Jeesuse tundmisele.
Tänu sellele, et sul on alati lootust.
Et isegi, kui su olukorrad pole alati kõige soodsamad,
on Tema siiski su abimees.
Muutus nõuab alati uusi väljakutseid.
Jumal tahab, et järgiksime Teda.
Et liiguksime, kui Ta ütleb: "Liigu!"
ja püsiksime paigal, kui Ta ütleb: "Püsi paigal!"
Vahel me tahame jääda paigale, kui Jumal ütleb: "Liigu!"
ja liikuda siis, kui Jumal ütleb: "Paigal!"
Meil pole täna selleks aega,
kuid 4 Moosese 9 ptk's on võrratu näide selle kohta,
kuidas Jumala pilv hõljus kogudusetelgi kohal,
kui iisraellased läbi kõrbe rändasid.
Pilv juhtis neid päeval ja tuli öösel.
4 Moosese 9:17-22 on imeilus kirjeldus,
mis räägib sellest, kuidas pilv püsis vahel terve päeva,
kuid kui see liikuma hakkas, pidi ka rahvas liikuma.
Vahel see püsis paigal vaid ühe ööpäeva,
vahel mitmeid päevi.
Nad ei teadnud kunagi, millal Jumal liikuma hakkab,
kuid kui Jumal liikus, pidid ka nemad liikuma.
Kuidas küll teada, et Jumal on millegagi lõpetanud?
Pole midagi hullemat, kui hoida kinni millestki,
millega Jumal on juba ammu ühele poole saanud.
On sul kalduvus jääda kinni mõnda vanasse paika,
kuniks see muutub juba harjumuseks?
Oled sa sellesse kinni jäänud, kogedes, et vajad küll midagi uut,
kuid sa oled kas liiga laisk või liiga kartlik, et edasi liikuda.
Kui koht, kus omadega oled, ei paku sulle enam maksimumkasu,
pead hakkama liikuma ja muutuma.
Jah, ma ühtpidi loodan,
et nii mu saated, õpetus, raamatud kui CD'd aitavad sind igavesti,
kuid tead, mis?
Kui jõuad omadega punkti, kus minust pole sulle enam kasu
ja sa oled ammutanud minust kõik, mis võimalik,
siis palun - mine kuula kedagi teist!
Sest kõige olulisem asi on see, et sa kasvaksid.
Et kasvaksid ja muutuksid üha säravamaks.
Erinevad inimesed õpivad erinevatelt inimestelt
erinevaid asju.
Osad ei suuda isegi taluda mu õpetamisstiili,
samas kui teised vajavad just kedagi minusugust,
et üldse millestki aru saada.
Kuid osad ei suuda taluda mu otsekohesust,
mis viib neid 5 minutiga endast välja,
nii et nad oleks valmis mind kasvõi koerte ette viskama.
Oled sa olnud aastaid samas töökohas, olles tülpinud sellest
ja igatsedes uue "karjamaa" järele?
Või oled sa mõnes koguduses, kus sa vaimselt enam ei kasva?
Te jäite nüüd ikka kohe täiega vait!
Ma olen igati pühendumise poolt,
mistõttu seni, kuni kasvad,
pead olema ka ustav ja jääma oma kogudusse.
Olgu selleks või 100 aastat.
Küll aga pead endalt küsima: kas ma muutun?
Kas ma kasvan?
Kas ma teenin?
Või käin vaid iganädalaselt kirikus pinki soojendamas?
Marsruut: kodu-kirik-kodu-kirik-kodu,
kuid viimase 20 aastaga pole midagi mu sees muutunud.
Mul on endiselt need tobedad probleemid,
mis 20 aastat tagasigi.
Kui nii, siis on midagi väga viltu.
Kas sinu endaga, või paigaga, kus käid.
Kas su sõbrad aitavad sul muutuda terasemaks ja paremaks,
avaldades sulle head mõju,
või vajad sa ka värsket karjamaad sõprade osas, kellega kampa lüüa?
Tead, mis?
Inimesed, kellega aega veedad, kas elustavad või suretavad su.
Ma tahaks enda ümber neid, kellede elude üle on jumalik võidmine.
Ma ei talu virisejaid, nurisejaid ja tagarääkijaid;
neid, kes kõigis alati midagi halba näevad.
Muud neilt ei kuule, kui vaid seda, mis kõigega alati viltu on.
Mina aga tahan kuulda midagi head!
"Õiglase tee" tähendab minu jaoks õigel ajal õiges kohas olemist,
tehes ka õiget asja.
Ma võin küll teha õiget asja, kuid kui teen seda vales kohas,
muutub see valeks asjaks mu jaoks.
Töötasin ühes koguduses 5 aastat,
kust sai ka alguse minu avalik teenistus.
Need olid ühtaegu 5 imelist aastat, kui ka valulikku kasvuaastat.
Õppisin palju juhtidele alistumist ja muid asju,
kuniks Jumal hakkas märku andma, et Tema töö minuga on seal läbi.
See on päris valus, kui Jumal on omadega lõpetanud,
aga sina veel mitte.
Nii et ma ei tahtnud algul minna.
Küll aga kogesin, et Jumal tahab, et astuksin välja
ja alustaksin oma teenistusega.
Mitte seetõttu, et oleksin olnud mingi mässaja,
kes tahtis oma rida ajada,
kuid ma kogesin,
et Jumal tahab anda mulle suurema ja laiema väljundi
kui see, mida oleksin omanud seal koguduses,
kus töötasin kellegi teise heaks,
et aidata kaasa nende visiooni täitumisele.
Sain nii palju kinnitusi, kuid ometi ei liikunud paigast.
Ma ei tahtnud riivata kellegi tundeid,
või jätta muljet, et olen ennast täis ja mässaja.
Ei tahtnud kogeda läbikukkumist ja enese lolliks tegemist.
Mul oli miljon põhjust,
kuniks istusin ühel õhtul esireas, paremalt teisel istmel,
kus olin istunud igal pühapäeval ja teisipäeva õhtuti,
kuna kuulusin juhtivmeeskonda ja pidin igal teenistusel kohal olema.
Kuniks Jumal otsekui röögatas mu peale
ja ma kuulsin väga tugevalt enda sees: "Mida imet sa siin teed?"
Vastasin: "Kirikus olen.
See on ju mu töö."
Mispeale kogesin oma südames: "Ma ei vaja sind siin enam.
Ma vajan sind nüüd kusagil mujal."
Küsimus pole vaid selles, kus ma olla tahan, et mul oleks hea,
vaid ma pean olema seal,
kus Jumal mind kõige enam kasutada saab.
Kuid nagu ennist öeldud: kui kasvad ja teenid,
siis püsi seal, kus sa oled.
Ma ei julgusta vähimalgi määral kedagi jätma oma kogudust,
tööd või sõpru.
Küll aga palun sul hinnata, kui viljakas su tegevus on
ja kas see aitab sul kasvada?
Kas see aitab sul olla kõik see, kes Jumal tahab, et sa oleksid?
Kui aga peadki midagi muutma,
ei pea seda tegema negatiivsel ja vihkaval moel.
Ma olen endiselt tolle koguduse pastoriga sõber,
kust enam kui 25 aastat tagasi lahkusin.
Asju saab teha kas õigel või valel moel.
Kui ma aga oleks jäänud sinna valedel põhjustel,
ei teeks ma täna seda, mida ma teen.
Ma ei jõuaks inimesteni üle kogu maailma.
Nii et, kui ka Jumal püüab sulle hoo andmiseks
väikest püha vopsu anda,
siis järgi Püha Vaimu juhtimist.
Jah, mitte kõigile ei saa see meeldima,
kuid samas kogeksid sa elu lõpus tohutut kahetsust,
kui mõtleksid: "Mis küll oleks saanud, kui ma...?"
Ma loodan, et keegi ei hakka nüüd hullumeelseid asju korda saatma,
sattudes jamadesse.
Kui paljud mõistavad kogu selles loos peituvat tasakaalu,
mida püüan teiega jagada?
Mu teekond koos Jumalaga oli väga, väga huvitav,
nii nagu see kõigi puhul on.
Mulle sai selgeks,
et elu on lõputu minna laskmine ja kinni haaramine.
Minna laskmine ja kinni haaramine.
Ma lasin minna täisajaga tööl, et omada aega õppimiseks
ja teenistuseks ettevalmistamiseks.
Pidasin vaid koduseid piiblitunde.
Arvasin, et kui lasen oma tööl minna,
siis Jumal kindlasti õnnistab meid finatsiliselt.
Tegelikkuses pidi meil aga 6 aasta jooksul jaguma usku
isegi sokkide ja aluspesu ostmiseks,
rääkimata arvete ja kõige muu tasumisest.
Nii et ma tegin küll õiget asja,
kuid enne edasi liikumist tundus, et teen hoopis tagasikäiku.
Me pühendumine pannakse vahel proovile.
Lastes lapsepõlvel minna, saame me noorukiks
ja sealt omakorda täiskasvanuks.
Me jätame oma sõbrad maha, et minna ülikooli
ja siis ülikooli sõbrad maha, et minna tagasi koju ja leida töö.
Me abiellume ja jätame oma vanemad maha.
Me saame lapsed ja jätame oma vabaduse.
Kui paljudele see kohale jõudis?
Me kanname suuremat vastutust, kuniks me lapsed lahkuvad
ja meil on korraga kui uus elu.
Ma isiklikult olen sellises etapis, kus pean leppima kortsudega,
millega kohe kuidagi leppida ei tahaks.
Kui paljud on minuga ühes paadis?
Seisad silmitsi ühe vajadusega, mida varem pole olnud;
kortsuga, mis veel eile kusagilt välja ei paistnud.
Tegelik küsimus on aga see:
kas ma teen asju õigel moel või oma moel?
Kas ma teen vaid seda, mida mina tahan,
või kas ma teen seda, mida Jumal tahab?
Kui teeme alati seda, mida Jumal tahab,
saame ka alati kogema rahu.
Õige asja tegemine on midagi imelist.
Mis küll juhtuks, kui pühenduksime täna õhtul stiilis:
"Jumal, tahan tänasest alates teha Sinu abiga vaid seda,
mida kogen oma südames olevat õige.
Ma ei hakka vaidlema ega otsima vabandusi.
Tahan vaid teha seda, mida usun olevat õige."
Kui paljud teavad,
et kui kassapidaja annab sulle rohkem raha tagasi kui peaks,
ei ole selle endale jätmine õige?
Kui paljud teavad, et see pole õige jätta oma ostukäru keset parklat
kellegi teise auto vastu seisma?
Vaata aga vaata, kui targad te olete!
Kui paljud teavad, et see pole õige mängida töö ajal internetis,
kui ülemus ei näe?
Oi, ainult pooled on sellest teadlikud?
Kas peaksin oma tänase sõnumi ümber sõnastama?
Seda kutsutakse aususeks!
Paljud tänapäeva inimesed aga ei teagi, mis see ausus on.
Me aga peame õppima tegema seda, mis õige
lihtsalt seetõttu, et nii on õige
ja et see toob au Jumalale, kui me teeme, mis õige.
Tulemused aga tuleb usaldada Jumala hoolde,
sest sa ei näe mitte alati koheseid tulemusi.
Kui Saatan näeb, et oled pühendunud õiglusele,
leiab ta kindlasti viise, kuidas sind taga kiusata.
Kui aga püsid vankumatuna, saad varem või hiljem ka tasu,
mis on nii imeline, et sa ei suuda Jumalat ära tänada.
Mõeldes tagasi kõigile raskustele, millest läbi läksin
ja sõpradele, kelle kaotasin;
sellele, kuidas mul paluti kogudusest lahkuda
ja kuidas mu üle naerdi...
See kõik oli nii valus!
Kuid tead, mis?
Jumal on ustav!
Ma olen endiselt siin ja saan endiselt teisi aidata.
Mu elus on nüüd kõik hästi.
Ma olen 71-aastane ja lennutan ikka mööda ilma ringi.
Mulle meeldib rääkida oma vanusest,
sest ma tahan, et näeksid,
et kuigi su väline kest vananeb, uueneb su sisemus iga päevaga
ja sa pole kunagi liiga vana, et teha midagi suurt Jumalale.
Sa ei pea end vanana halvasti tundma kiikudes vaid kusagil kiiktoolis.
Jah, ma vajan rohkem puhkust kui varem
ja ma püüan teha tarku valikuid,
kuid mu mõte on see,
et mida enam sa kogu südamest Jumalat teenid,
tehes seda, mis õige, kuna nii on õige,
saad sa erinevatel viisidel nägema erinevaid hüvesid oma elus.
Tead, kui kohutav on kogeda endas üht närivat tunnet,
et sa ei tee seda, mida tegelikult peaksid,
jätkates selle tegemist, mida ei peaks?
See tõmbab su ikka täiega elust tühjaks!
Seetõttu on nii imeline teada, et teed õiget asja.
Need 4 meest seal põlevas ahjus on ehe näide meestest,
kes tegid õiget asja,
kuid kus tulemus tundus näiliselt täiesti negatiivne.
Nad otsustasid, et lähevad pigem põlevasse ahju,
kui kummardavad õela, jumalakartmatu kuninga ees.
Nii et nad tegid õige otsuse ja läksid ahju,
kuid tulemuseks oli see,
et kuningas lasi ahju veel seitse korda kuumemaks kütta.
Kuid tead, mis?
See on üks imeline lugu!
Kui kuningas sinna ahju vaatas, nähes nii leeke kui neid mehi,
ütles ta: "Mis värk on?
Kolm meest läks ahju, aga ma näen seal nelja meest?!"
Nad läksid ahju seotutena, kuid tulid välja vabaks lastutena.
Vahel on ahi just see,
kus su suurimad ahelad ja sidumised langevad!
Just neil aegadel, kui kaotasin oma sõbrad
ja keegi ei tahtnud minuga mingit pistmist teha,
õppisin ma tõeliselt tundma Jumalat.
Ja mulle nii meeldib, kuidas Piibel ütleb,
et kui need mehed sealt ahjust välja tulid,
polnud neil grammigi kärsahaisu juures.
"Jumal juhib mind õigsuse teele
ja isegi, kui ma lähen läbi surmavarju oru,
ei karda ma kurja, sest Sina oled koos minuga."
See, et ma teen õiget asja,
ei tähenda veel, et ma ei kogeks raskusi.
Seetõttu ei peaks ma selle pärast ka vinguma või segadusse sattuma.
Ma ei pea Jumalale meelde tuletama, kui hea ma olen
ning küsima, miks minuga küll midagi sellist juhtub?
"Miks mina? Miks mina? Miks mina?"
Aga miks mitte mina?
Elus on nii palju inimesi, kes lähevad läbi erinevatest asjadest.
Kuid kui ma usaldan Jumalat,
saan Teda usaldada sama palju orgudes kui mäetipus,
uskudes, et Tal on midagi head varuks mu jaoks,
isegi, et see võib tulla esile "ahjus".
Joosep langetas õige otsuse,
kui Pootifari naine teda võrgutada püüdis.
Ta ütles "ei", hoidmaks alal oma moraalseid tõekspidamisi.
Oleks meilgi seda tänapäeval rohkem!
Kuid te kindlasti ei taha, et ma selle teema üles võtaks, ega ju?
Wau!
Joosep keeldus selle naisega vahekorda astumast.
Miks?
Sest ta teadis, et nii on õige.
Ta otsustas nii, et austada Jumalat.
Jutul lõpp.
Kuid siis see naine valetas ta kohta,
öeldes, et Joosep püüdis teda rünnata.
Pootifar uskus oma naist
ja Joosep pandi 13. aastaks vangi millegi eest, mida ta polnud teinud.
Ta tegi õiget asja ja veetis 13 aastat vanglas.
Samas kasutas Jumal neid aastaid selleks, et vormida temast meest,
keda Tema saaks kasutada.
Nii et Joosep liikus vangikongist kuningapaleesse,
olles nr. 2 valitseja kogu maal.
Taaniel lõvikoopas.
Kui palju võrratuid lugusid!
Taaniel oli aus mees
ja kõik teised juhid ning kõrgetel kohtadel olijad
vihkasid teda,
kuna ta oli kuninga silmis soositud.
Tead, mis?
Kui oled aus, meeldid isegi õelale kuningale.
Nad teadsid, et ainus viis Taaniel rajalt maha võtta
ja teda kuninga silmis mustata,
oli kehtestada mõni seadus,
mis oleks puudutanud Taanieli seotust Jumalaga
ja mida Taaniel poleks kunagi täitnud, kuna tahtis austada Jumalat.
Nii et nad lasid kuningal kehtestada seaduse,
et igaüks, kes palub 30 päeva jooksul
ükskõik, milliselt teiselt inimeselt, valitsejalt, jumalalt või kuningalt
peale oma riigi kuninga midagi,
tuleb heita lõvikoopasse.
Taanielil aga oli kombeks paluda 3 korda päevas lahtise akna all
ja ta jätkas seda ka peale seda seadust -
lahtise akna all nagu Piiblis öeldud.
Ta ei mõelnud: "Ma jätkan palvetamist,
kuid teen seda vaikselt, et mitte vahele jääda."
Ja lõvikoopasse ta jõudis!
Kuningat muide häiris see rohkem kui Taanieli ennast.
Kuningas oli terve öö üleval.
Sa tead ju isegi,
et kui oled midagi valesti teinud, ei saa sa ka magada.
Piibel küll ei ütle,
et Taaniel oleks rahumeeli lõvikoopas maganud,
kuid olen siiski näinud kujutisi temast tegemas uinakut seal lõvikoopas,
kus lõvid ümberringi saalivad.
Kui kuningas järgmine hommik sinna koopasse vaatas
ja Taanieli elusana nägi, oli ta enam kui rõõmus.
Taaniel ütles: "Mu Jumal tuli, sulges lõvide suu ja päästis mu."
Nii et sa võid küll saada karistatud õige asja tegemise eest,
kuid Jumal tuleb ja sulgeb lõvide suud;
Ta tuleb ja päästab su!
Ma ei tea, kus sa omadega täna oled,
või milliste (moraalsete) otsustega silmitsi seisad?
Milliste võimalike kompromissidega silmitsi seisad,
et su töökoht või sõbrad alles jääks.
Kuid see, et leiad end keset surmavarju orgu,
ei tähenda veel, et peaksid kartma,
kuna Jumal on koos sinuga.
Jah, õige tulemusega võib aega minna,
kuid see pole mõeldavgi, et Jumal ei kanna sind läbi,
sind õigel ajal päästes,
kui sa vaid ei anna alla ega loobu.
Me kõigi elus on asju, mida me väga tahame.
Kuid see oleks hea jõuda punkti, kus öelda:
"Jumal, ma tahan seda, mida Sina tahad.
Tahan seda rohkem kui seda, mida mina tahan,
sest tean, et Sinu tahe on alati parim mu jaoks."
Jõudes omadega sellisesse seisu näeme ka Jumala "ei" taga head.
Tema on me karjane - hea karjane.
Psalmid 23 on üks populaarsemaid Piibli kirjakohti,
mida isegi need inimesed teavad, kes muidu väga hästi Piiblit ei tunne.
Pakume sulle täna selle Psalmi põhist seeriat
"Issand on mu karjane", kuhu kuulub 4 CD'd.
Usun, et see on sulle õnnistuseks, nii et vaata see reklaam ära
ja kuula siis veel, mis mul sulle öelda on.
Haara sõbrad kaasa ja liitu tuhandete naistega
"Armasta elu" naistekonverentsil!
Kümme korda energilisem kui arvasin.
Isiklikult kohal olles saab nii palju enamast osa,
mistõttu osalengi neil igal aastal.
Jumal, tahan, et juhiksid mind
ja teen seda, mida Sina tahad,
ükskõik, mis see ka mulle maksma ei läheks.
Sõbrad.
Palju, palju sõpru!
Sinu teekond ootab sind!
Registreeru juba täna!
Vaata, kuidas mõjutad oma ligimest teistpool maailma.
Tutvu "Lootuse käe" tegevusega Joyce'i kodulehel.
Kool on endiselt käimas.
Oled sa valmis viima oma suhte Jumalaga
täiesti uuele tasemele?
Õpi rohkem Jumala Sõnas peituva väe kohta,
avastades imelise abimehe, mis on saadaval ka sinu jaoks.
Joyce ülikool taas eetris.
Mulle meeldib öelda teistele, mida teha!
Iga nädal uus teema.
Lisaks täiendavad materjalid netist.
Joyce ülikool - täienduseks "Igapäevaelu rõõmudele"
Kanadast pärit Amanda kasvas üles mitteusklikus peres
ja koges lapsena depressiooni.
Kuigi tal oli armastav ja avatud pere, koges ta siiski, et midagi on puudu.
Ta kirjutas meile järgmist:
"Varjasin oma depressiooni maailma eest
ja hakkasin vihkama iseennast.
Aastaid hiljem töötasin ühe kliendi majas,
kus suutsin raadiost leida vaid ühe lainepikkuse.
Joyce Meyeri hääl kõlas eetris ja korraga loksus midagi paika.
Läksin koju ja vaatasin Joyce'i kodulehelt
üle tosina video.
Olin elanud kogu oma elu väljaspool usu võimalusi,
kuniks lõpuks kuulsin üht häält enda peas ütlevat: "On aeg!"
Tahan tänada te teenistust, et juhtisite mind Jeesuse juurde
ja olen tänulik, et võin olla te teenistuse partner,
aidates kaasa evangeeliumi levikule."
Me kodulehte külastatakse üle 4. miljoni korra kuus,
vaadates interneti kaudu nii me saateid, lugedes päevasõnu
ja tehes palju muud, mis kõik usku üles ehitab.
Milline erakordne võimalus!
Läbi meediatöö, mille Jumal on teinud võimalikuks,
võime jõuda nii paljude inimesteni!
See on tõesti ajalooline aeg, milles elame,
kus saame jagada infot Jeesuse kohta nii paljude inimestega.
Tahan kutsuda sindki hakkama me partneriks,
et jõuda nende inimesteni.
Kui saad me teenistuse finantspartneriks,
tehes regulaarseid annetusi,
tähendaks see meile väga palju.
Sina aga võid kogeda rõõmu teadmisest,
et aitad kaasa kadunud hingedeni jõudmisele
ja sellele, et inimesed saaksid usus kasvada.
Nii et võta meiega kindlasti ühendust!
Palveta selle võimaluse pärast saada meie regulaarseks toetajaks.
Ära arva, et sul pole piisavalt,
sest millega iganes saad aidata, on ikka parem kui mitte midagi.
Usun, et kui sina annad, õnnistab Jumal sind ka vastu,
sest Ta on seda oma Sõnas tõotanud.
Ja siis suudad sa veelgi rohkem!
Aitäh, et palvetad selle pärast ja siis tegutsed! Ole õnnistatud!
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J. Meyeri teenistuspartnerite toele.